Jing Lusi

Jing Lusi (født 16. mai 1985) er en kinesisk skuespillerinne. 

Lusi ble født i Pudong i Shanghai og flyttet med sine foreldre til Storbritannia da hun var fem år. Hun studerte ved Peter Symonds College i Winchester, der hun oppnådde toppkarakterer, og tok deretter en grad i rettsvitenskap ved University College London.

Etter studiene startet Lusi sin karriere i den internasjonale filmbransjen. I 2009 spilte hun prinsesse Li Hua i KRU Studios’ The Malay Chronicles: Bloodlines. Filmen krevde at hun talte malayisk, som hun måtte lære seg fonetisk.

I 2012 fikk hun en rolle i BBCs BAFTA-belønnede sykehusdramaserie Holby City, hvor hun debuterte i sesong 14. Rollefiguren hennes het Tara Lo.

Referanser

Eksterne lenker
 Nettside
 

Kinesiske skuespillere